Cyngor Cymuned Dolbenmaen

Cofnodion cyfarfod misol y Cyngor a gynhaliwyd ar yr 6ed o Orffennaf 2017

|  |  |
| --- | --- |
| 1 | Presennol – John Jones (Cadeirydd) Anwen Humphreys Maldwyn Owen Clifford Williams – Garndolbenmaen, Richard Williams Gwilym Evans – Prenteg, Richard Parry Edward Evans – Bryncir, Amanda N Owen – Golan, Huw Pritchard - Pentrefelin. Cynghorydd Alwyn Gruffydd. Aelod o’r cyhoedd – Caroll Ann Morris. |
|  |  |
| 2 | Ymddiheuriadau – Megan Lloyd Williams, Dafydd Thomas, Gareth Jones, Eifion Williams. |
|  |  |
| 3 | Ddim yn bresennol – neb. |
|  |  |
| 3a | Cydymdeimlwyd a theulu'r diweddar Mr Ifor Wyn Evans, Bryncir. |
|  |  |
| 4 | Datgan Buddiant – Gwilym O Evans (3a). |
|  |  |
| 5 | Cywirdeb y cyn-gofnodion – Cofnodion – 1/6/17 Amanda Noutch Owen yn cynnig eu bod yn gywir a Gwilym Evans yn eilio. Derbyn yn unfrydol. |
|  |  |
| 6 | Materion yn codi o’r cyn-gofnodion  Materion Priffyrdd – Arwydd ar gyffordd A498 gyda’r B4410 – Ni chafwyd cyfarfod safle i drafod y mater. Gwasanaeth Trafnidiaeth a Chefn Gwlad yn dweud fod yr arwydd yn cael ei ddylunio.  Arwydd Prenteg a Clirio’r ffôs o Llys Cynhaearn at Tyn’n Llech – Clerc i atgoffa’r Adran Briffyrdd am y materion yma.  Eglwys St. Michael’s Cwm Pennant - Adroddodd y Clerc ei bod wedi cysylltu gydag Adran Gyfreithiol Cyngor Gwynedd. Byddai rhaid i'r Cyngor Cymuned dalu am unrhyw wasanaeth cyfreithiol ganddynt ac ni ellir pennu amser ar gyfer ymgymryd â'r gwaith, oherwydd mae gwaith cyfreithiol Cyngor Gwynedd yn cael blaenoriaeth. Penderfynwyd cysylltu gyda chwmni William George i gael amcan bris am y gwaith. Amanda Noutch Owen yn cynnig a Gwilym Evans yn eilio.  Pont Traeth/Pont Croesor - Derbyniwyd e-bost gan Osian Richards, Cyngor Gwynedd yn cynnwys hen ddogfennau yn dyddio'n ôl i 1924 lle defnyddir yr enw Pont Croesor. Ni sonnir am y dystiolaeth o'r cwest yn dilyn damwain lle cyfeirir at y bont fel Pont y Traeth. Penderfynwyd gwneud cais rhyddid gwybodaeth i holi am ddogfennau sydd gan Gyngor Gwynedd ynglŷn â Phont y Traeth.  Llochesi Bws – Derbyniwyd pris o £50 gan Dan Hughes Cwmni Ex-Clean. Penderfynwyd gofyn iddo lanhau 3 o’r llochesi, sef Golan, Pentrefelin - lloches dros y ffordd i Blasgwyn ac yr un yng nghanol y pentref. Amanda Noutch Owen yn cynnig ac Anwen Humphreys yn eilio.  Cae Chwarae Penmorfa - Adroddodd y Clerc fod y cytundeb a luniwyd yn 2013 yn nodi mae cyfrifoldeb y Cyngor Cymuned yw torri'r gwair yn fisol rhwng mis Mai a Hydref. Trafodwyd y defnydd sy'n cael ei wneud o'r cyfleusterau. Clerc i holi Iddon Edwards. Penderfynwyd gofyn i Idris rhoi ail doriad cyn dechrau'r gwyliau ysgol. Richard Williams yn cynnig ac Amanda Noutch Owen yn eilio. Adroddodd y Clerc fod Pwyllgor y Cae Chwarae wedi derbyn grant Cymunedol Hafod-y-Gest i brynu byrddau picnic. |
|  |  |
| 7 | Mynwentydd  Mynwent Bethel – Derbyniwyd cwynion am safon y torri gwair yn y fynwent. Sbwriel yn dechrau casglu yno eto.  Ynys Cynhaearn - angen atgyweirio'r weiren bigog. Huw Pritchard yn cynnig gwneud y gwaith. |
|  |  |
| 8 | Llwybrau Cyhoeddus - Adroddwyd fod rhai o'r llwybrau yn ardal Garndolbenmaen (Pant, Bron Dirion) heb gael eu torri. Clerc i gysylltu gydag Idris. |
|  |  |
| 9 | Adroddiad Pentrefi –  Prenteg - Grid gwartheg Hendre Hywel a Thŷ Mawr - un darn wedi torri ac yn berygl i feicwyr. Clerc i gysylltu gyda'r Adran Briffyrdd.  Garndolbenmaen - Gwair wedi ei dorri yn cael ei adael ar ochr y lôn. Clerc i gysylltu gyda'r Adran Briffyrdd.  Gwaith dŵr - Peipiau dwr yn byrstio yng nghyffiniau'r tŷ tafarn. Clerc i gysylltu gyda'r Bwrdd Dwr i holi os ydynt yn bwriadu eu hatgyweirio neu osod peipiau newydd.  Golan – dŵr yn cronni ar y ffordd yn ymyl Bryngweirglodd – angen clirio’r ffos. Angen ail osod pyst adlewyrchu sydd wedi cael eu taro lawr yn ystod y cyfnod torri gwair (ar y gyffordd lle mae’r troad am Golan/Cwmystradllyn oddi ar yr A487, ar waelod lôn Cwmystradllyn, rhwng Cefn Coch Uchaf a Brynweirglodd Cwmystradllyn).  Bryncir - yn ddiweddar, nid yw'r fan bost wedi galw yn y pentref. Adroddodd y Clerc ei bod wedi cysylltu gyda Swyddfa Bost Criccieth. Mae un aelod o staff wedi ymddeol ac un yn sâl. Yr unig berson sy'n gallu rhedeg y gwasanaeth yw'r Postfeistr ac nid yw wastad ar gael. Gobeithir gallu ail gychwyn y gwasanaeth llawn dydd Llun 10fed o Orffennaf. Os nad yw hyn yn digwydd, penderfynwyd y byddai'r Cynghorwyr yn cysylltu gyda'r Clerc, er mwyn iddi wneud ymholiadau pellach gyda'r Swyddfa Bost yn ganolog.  Pentrefelin - Adroddodd y Clerc ei bod wedi derbyn gwybodaeth gan Iwan ap Trefor ynglŷn â'r 2 ymgynghoriad cyhoeddus a drefnwyd i drafod sut i leihau cyflymder yn y pentref. Y cam nesaf fydd i greu dyluniad ar gyfer gwelliannau. Dylai hwn fod yn barod erbyn diwedd mis Medi. Bydd y Cyngor Cymuned a'r cyhoedd yn cael cyfle i fynegi barn. |
| 10 | Cyflwyniad gan Gwmni Corvus Rheolaeth Trafnidiaeth Gŵyl Rhif 6 - Croesawyd Kate Doyle, Louise Renn ac Andy Butterfield i'r cyfarfod. Cafwyd adroddiad llafar manwl ganddynt o'r trefniadau parcio a dal bws o Lwyn Mafon Uchaf i Bortmeirion. Mynegwyd pryder ynglŷn â'r posibilrwydd o ddefnydd ychwanegol yn cael ei wneud o lôn cefn Golan. Penderfynwyd y byddai cwmni Corvus yn cysylltu gyda'r Adran Priffyrdd i drafod pa gamau y gallent eu cymryd. Bydd llinell gymorth ffôn pedwar awr ar hugain ar gael i drigolion gysylltu gyda'r cwmni ynglŷn ag unrhyw broblemau yn ystod yr Ŵyl. |
|  |  |
| 11 | Gwefan - Derbyniwyd lluniau o'r ardal gan Gwen a Sioned Owen. Clerc i yrru'r rhain ymlaen at y Cynghorwyr er mwyn iddynt gael penderfynu pa rhai yr hoffent ddewis. |
|  |  |
| 12 | Ffioedd Claddu - Trafodwyd y ffioedd claddu presennol a phenderfynwyd eu codi o'r 1af o Fedi. Clerc i hysbysu’r Trefnwyr Angladdau lleol. |
|  |  |
| 13 | Cyfethol Cynghorwyr  Penmorfa – Derbyniwyd un cais gan Gwenno Emlyn Huws. |
|  | Pentrefelin - Derbyniwyd 2 gais a chynhaliwyd pleidlais. Etholwyd Delyth Evans i lenwi'r sedd wag. |
|  |  |
| 14  a  b  c  ch  d  dd  e  f  ff  g | Gohebiaeth  Llythyrau gan Cyngor Gwynedd – Rhaglen Waith Trafnidiaeth Gorffennaf 2017.  Gohebiaeth ychwanegol  Hunaniaith Cynllun Cyfieithu Cymunedol – Clerc i holi am fwy o wybodaeth.  Cyfoeth Naturiol Cymru Adroddiad Ymchwilio Llifogydd Brynkir Lodge – er gwybodaeth.  Unllais Cymru – Cofnodion Cyfarfod Pwyllgor Ardal 22/3/17.  Unllais Cymru – Dyddiadau Cyfarfodydd Pwyllgor Ardal. Holi DT ac MLW.  Gerddi Cymunedol – Digwyddiad Cymru Cyfan Moel-y-Ci – pasiwyd ymlaen at Iddon Edwards).  Awdurdod Tân ac Achub Gogledd Cymru – Ymgynghoriad Cyhoeddus.  Cyngor Iechyd Cymuned – lobio i feddygon teulu weithio yng Nghymru.  Llywodraeth Cymru – Newyddion diweddaraf am yr amgylchedd – er gwybodaeth.  Cylchlythyr Arloesi Gwynedd Wledig - er gwybodaeth. |
| 15 | Cynllunio |
|  | Rhestrau – 7/6/27, 12/6/17, 16/6/17, 23/6/17, 3/7/17. |
|  |  |
| 16 | Materion Ariannol  Ceisiadau am arian:  Biliau i’w talu  Cyflog Clerc = £225.64  Ffôn = £ 10.00  Cyfrifiadur = £ 15.00  HMRC = £ 56.40  Ychwanegwyd:  Yr Wylan = £ 15.00  Gwasg y Bwthyn = £ 30.34 |
|  | Derbyniadau – Pritchard & Griffiths £236.25  Henry Jones £105.00 |
|  | Balansau Cyfrifon Banc: Cadw - £20,270.89. Cyfredol - £4752.06. |
|  |  |
| 17 | Dewis gohebiaeth i fynd i’r Wasg –   * Gŵyl Rhif 6. * Ffioedd Claddu. * Fan Bost Bryncir. |